Brann-talent på vei til Frankrike
- Slik det ser ut nå, blir det Frankrike på meg. Jeg har lyst til å dra dit. Men fortsatt gjenstår det å se om klubbene kan bli enige, sier Eirik Birkelund til Bergens Tidende. I første omgang er det snakk om en 18 måneder i den franske klubbens akademiavdeling. Ifølge bt.no har Brann bare krav på utdanningskompensasjon, noe som kan beløpe seg til rundt to millioner kroner. - Jeg har valgt dette utelukkende av sportslige årsaker. Det virker spennende å ta fotballutdannelsen min videre i Frankrike, og det blir en utfordring for meg, både som spiller og person, sier Birkelund til BA.no. Brann ønsket å beholde den talentfulle 18-åringen. - Eirik valgte mellom to gode forslag, og skulle han ikke lykkes er han fortsatt en «rød» bergenser, sier Branns sportslige administrator Rolf-Magne Walstad til BA.no - Akademikontraktene i Frankrike er standardiserte. I og med at Eirik er landslagsspiller og straks 18 år, blir han plassert øverst i lønnsstigen blant akademispillerne. Men lønnen har ingenting å si for denne avgjørelsen, sier agenten Henning Berg til BT.
Branns Eirik Birkelund (18) vraker tilbudet fra Brann og går isteden til den franske klubben St. Etienne.